**Republikken Ghanas visepresident** (engelsk: *The Vice President of the Republic of Ghana*) er det nest høyeste politiske embetet i landet etter presidenten.

Kvalifikasjoner og valg
-----------------------

For å være kvalifisert til å bli valgt som Ghanas president eller visepresident må kandidaten:

a) Være statsborger av Ghana siden fødselen (eller begge foreldrene til kandidaten må være født i Ghana).
b) Være fylt 40 år.
c) Være en person som ellers er kvalifisert til å bli valgt som medlem av Parlamentet
Visepresidenten blir – sammen med presidenten – direkte valgt av folket for en periode på fire år.

Funksjon og medlemskap
----------------------

Visepresidenten er medlem av regjeringen. I presidentens fravær skal visepresidenten lede regjeringens møter.

Visepresidenten er også medlem av:

* Det nasjonale sikkerhetsråd
* De væpnede styrkers råd
* Politivesenets råd
* Fengselsvesenets råd

Fungerende president
--------------------

Dersom presidenten dør, fratrer eller blir fjernet fra embetet, skal visepresidenten overta embetet som president for dennes gjenværende periode med virkning fra datoen for presidentens død, oppsigelse eller fjerning. Visepresidenten skal da nominere en person til embetet som visepresident, som må godkjennes av parlamentet.

Dersom presidenten er fraværende fra Ghana eller av andre grunner ikke er i stand til å utføre sine embetsfunksjoner, skal visepresidenten utføre presidentens funksjoner til denne kommer tilbake eller er i stand til å utføre dem selv.

Dersom presidenten og visepresidenten begge er ute av stand til å utføre presidentens funksjoner, skal parlamentets president utføre disse funksjonene til presidenten eller visepresidenten igjen er i stand til å utføre disse funksjonene eller en ny president trer inn i embetet.

Historie
--------

Ghana hadde ingen visepresidenter under Den første republikken (1960–1966) og Den andre republikken (1969–1972). Embetet ble første gang innstiftet gjennom Den tredje republikkens forfatning, som ble tatt i bruk 24. september 1979. Det ble avskaffet etter militærkuppet 31. desember 1981, men gjeninnført gjennom Den fjerde republikkens forfatning, som trådte i kraft 7. januar 1993.

National Liberation Council 1966–1969 hadde en viseformann.

Liste
-----

###### Militærstyre 1966–1969

| Navn(født–død) | Embetstid | Politi | Formann | Ref. |
| --- | --- | --- | --- | --- |
| Vice-Chairman of the National Liberation Council |
|  | **John Willie Kofi Harlley**(1919–?) | 1966–1969 | GPS | **Ankrah** |  |

###### Den tredje republikk 1979–1981

| Bilde | Navn(født–død) | Embetstid | Parti | President | Ref. |
| --- | --- | --- | --- | --- | --- |
| Vice-President of the Republic of Ghana(Republikken Ghanas visepresident) |
|  |  | **Joseph W.S. de Graft-Johnson**(1933–1999) | 24. september 1979–31. desember 1981(avsatt) | PNP | **Limann** |  |

###### Den fjerde republikk 1993–

| Bilde | Navn(født–død) | Embetstid | Parti | President | Ref. |
| --- | --- | --- | --- | --- | --- |
| Vice-President of the Republic of Ghana(Republikken Ghanas visepresident) |
|  |  | **Kow Nkensen Arkaah**(1927–2001) | 7. januar 1993–7. januar 1997 | NDC | **Rawlings** |  |
|  |  | **John Atta Mills**(1944–2012) | 7. januar 1997–7. januar 2001 | NDC |  |
|  |  | **Aliu Mahama**(1946–2012) | 7. januar 2001–7. januar 2009 | NPC | **Kufuor** |  |
|  |  | **John Mahama**(1958–) | 7. januar 2009–24. juli 2012 | NDC | **Mills** |  |
|  |  | **Embetet ubesatt** | 24. juli 2012–6. august 2012 | — | **Mahama** |  |
|  |  | **Kwesi Amissah-Arthur** (1951–2018) | 6. august 2012–7. januar 2017 | NDC |  |
|  |  | **Mahamudu Bawumia**(1963–) | 7. januar 2017– | NPC | **Akufo-Addo** |  |

Fotnoter
--------

**Type numrering**
1. ↑  Visepresident John Mahama overtok som landets president da John Atta Mills døde.
2. ↑  Amissah-Arthur ble utnevnt som visepresident i henhold til artikkel 60 (10) i grunnloven av 1993.

Referanser
----------

1. 1 2 3 4 5 6 7 8  «Constitution of the Republic of Ghana». GhanaWeb. Arkivert fra originalen 13. mai 2020. Besøkt 21. mai 2020.
2. ↑  Steinberg, S.H. red. (1968). *The Statesman's Year-Book 1968–69*. Macmillan. s. 445. Besøkt 21. mai 2020 – via Google Books.
3. 1 2 3 4 5 6 7  «Political leaders: Ghana». Zárate's Political Collections: World Political Leaders. Besøkt 21. mai 2020.